wickkiey/tamil-wikipedia-markdown huggingface dataset:
# திருப்பூர் ஐயப்பன் கோயில்



**திருப்பூர் ஐயப்பன் கோயில்** என்பது இந்தியாவில் தமிழ்நாடு மாநிலத்தின் திருப்பூர் மாவட்டத்திலுள்ள ஓர் ஐயப்பன் கோயில் ஆகும்.  
## அமைவிடம்
கடல் மட்டத்திலிருந்து சுமார் 323.92 மீ. உயரத்தில், என்ற புவியியல் ஆள்கூறுகள் கொண்டு, இக்கோயில் திருப்பூரில் கல்லூரி (சிக்கண்ணா அரசு கலைக் கல்லூரி) சாலையில் அமைந்துள்ளது.
# தாமான் பாராமவுண்ட் எல்ஆர்டி நிலையம்


**தாமான் பாராமவுண்ட் எல்ஆர்டி நிலையம்** அல்லது **தாமான் பாராமவுண்ட் இலகு விரைவுப் போக்குவரத்து நிலையம்** (ஆங்கிலம்: *Taman Paramount LRT Station*; மலாய்: *Stesen LRT Taman Paramount*; சீனம்: 百乐花园站) என்பது மலேசியா, கோலாலம்பூர், கிளானா ஜெயா வழித்தடத்தில் உயர்த்தப்பட்ட இலகுரக விரைவுப் போக்குவரத்து *(LRT)* நிலையமாகும்.  

இந்த நிலையத்தின் வழித்தடம் முன்பு புத்ரா வழித்தடம் என்று அழைக்கப்பட்டது. பசார் செனி இலகுத் தொடருந்து நிலையம் தொடங்கி கிளானா ஜெயா எல்ஆர்டி நிலையம் வரையிலான முதலாவது கட்டமைப்புப் பிரிவில் 10 நிலையங்கள் கட்டப்பட்டன. அவற்றில் ஒரு பகுதியாக 1 செப்டம்பர் 1998 அன்று இந்த நிலையம் திறக்கப்பட்டது.  

அந்தக் கட்டமைப்புப் பிரிவில் கோலாலம்பூர் சென்ட்ரல் சேர்க்கப்படவில்லை. தாமான் பாராமவுண்ட் எல்ஆர்டி நிலையம் திறக்கப்பட்ட பின்னர் தான் கோலாலம்பூர் சென்ட்ரல் நிலையம் திறக்கப்பட்டது. இந்த நிலையத்திற்கான பராமரிப்பு கிடங்கு லெம்பா சுபாங் புறநகர்ப்பகுதியில் உள்ளது.  

## அமைவு

தாமான் பாராமவுண்ட் நிலையம் பெட்டாலிங் ஜெயாவின் பிரிவு 14, 20, 21, 22, SS1-இல் அமைந்துள்ளது; மற்றும் பல தொழில்துறை, வணிக மற்றும் குடியிருப்புப் பகுதிகளுக்கு அருகிலும் அமைந்துள்ளது.  

அத்துடன் பிரிவு SS1-க்கு நடந்து செல்லும் தூரத்திலும் உள்ளது. அத்துடன், அருகிலுள்ள தாமான் ஜெயா எல்ஆர்டி நிலையம் ஏறக்குறைய 900 மீட்டர் தொலைவிலும் உள்ளது  

தாமான் அமான் பொழுதுபோக்கு பூங்கா, கம்போங் துங்கு பள்ளிவாசல், செரி அமான் குடியிருப்புகள்; மற்றும் பாரமவுண்ட் வியூ அடுக்குமாடி வளாகம் போன்றவை அருகில் அமைந்துள்ள குடியிருப்பு பகுதிகளாகும்.  

## அமைப்பு

தாமான் பாராமவுண்ட் எல்ஆர்டி நிலையம், கிளானா ஜெயா வழித்தடத்தின் உயர்த்தப்பட்ட சில நிலையங்களைப் போலவே, இரண்டு அடுக்கு நிலைகளைக் கொண்ட ஒரு நிலையமாகும்: தெரு மட்டத்தில் ஒரு நுழைவு நிலை; உயர்த்தப்பட்ட ஒரு நிலை; என இரண்டு நிலைகள் உள்ளன.  

இந்த நிலையத்தின் அனைத்து அடுக்கு நிலைகளும், மின்படிக்கட்டுகள் மற்றும் படிக்கட்டுகள் வழியாக இணைக்கப்பட்டுள்ளன.  

அதே வேளையில், தொடருந்து நின்று செல்லும் இடத்திற்கும் நடைபாதைக்கும் இடையில் சுமைதூக்கிச் சேவையும் வழங்கப்படுகிறது.  

## கிளானா ஜெயா வழித்தடம்

**கிளானா ஜெயா வழித்தடம்** அல்லது கிளானா ஜெயா இலகு தொடருந்து வழித்தடம் (*LRT Kelana Jaya Line*) என்பது மலேசியா கிள்ளான் பள்ளத்தாக்கு பகுதியில் அமைந்துள்ள ஓர் இலகு விரைவு தொடருந்து வழித்தடம் (*Light Rapid Transit Line*) (*LRT*) ஆகும். இந்த வழித்தடம் மலேசியாவில் முதல் முழு தானியங்கி மற்றும் ஓட்டுநர் இல்லாத தொடருந்து அமைப்பைக் கொண்டதாகும்.  

மலேசியாவின் கோலாலம்பூர் மற்றும் அதைச் சுற்றியுள்ள கிள்ளான் பள்ளத்தாக்கு பகுதியில் அமல்படுத்தப்பட்ட கிள்ளான் பள்ளத்தாக்கு ஒருங்கிணைந்த போக்குவரத்து அமைப்பில் (*Klang Valley Integrated Transit System*) இந்த வழித்தடம் ஒரு பகுதியாகும். இந்த வழித்தடத்தில் 37 நிலையங்கள் உள்ளன. 46.4 கிமீ நீளமுள்ள பாதையில் பெரும்பாலும் நிலத்தடி மற்றும் உயரமான மேம்பால அடுக்குகளில் எல்ஆர்டி நிலையங்கள் இயங்குகின்றன.  

## பேருந்து சேவைகள்
பெட்டாலிங் ஜெயாவில் உள்ள ரேபிட் கேஎல் பேருந்து நிறுத்தங்களில் இந்த நிலையமும் ஒன்றாகும். இந்த நிலையத்தில் பேருந்து நிறுத்தமும் உள்ளது.  

| தாமான் பாராமவுண்ட் எல்ஆர்டி நிலையம் | சுங்கைவே; கம்போங் பைடூரி | } |
| --- | --- | --- |

## காட்சியகம்
# இராம்நாத் கோயங்கா விருது (இலக்கியம்)



**இலக்கியத்திற்கான இராம்நாத் கோயங்கா விருது** அல்லது **ராம்நாத் கோயங்கா சாகித்ய சம்மான்** (*Ramnath Goenka Sahithya Samman*) இந்திய மொழிகளில் சிறந்த இலக்கியப் படைப்பாளிகளுக்கு வழங்கப்படும் இலக்கிய விருது ஆகும். இவ்விருது தினமணி மற்றும் இந்தியன் எக்ஸ்பிரஸ் செய்திப் பத்திரிக்கைகளின் நிறுவனத் தலைவரான ராம்நாத் கோயங்கா நினைவு அறக்கட்டளை மூலம் செப்டம்பர் 2023ஆம் ஆண்டு முதல் வழங்கப்படுகிறது. இந்த விருது ரொக்கப் பரிசு மற்றும் பாராட்டுச் சான்றிதழ் கொண்டது.  
## 2023ல் விருது பெற்றவர்கள்
- பெருமாள் முருகன் - இலக்கியம் - 2 இலட்சம் ரொக்கம் மற்றும் பாராட்டுச் சான்றிதழ்
- அனிருத் கனிசெட்டி - சிறந்த புனைகதை அல்லாத வரலாற்று நூலான *லார்ட்ஸ் ஆஃப் தி டெக்கான்:சாளுக்கியர்கள் முதல் சோழர்கள் வரை* (Lords of the Deccan: Southern India from the Chalukyas to the Cholas) - 1 இலட்சம் ரொக்கம் மற்றும் பாராட்டுச் சான்றிதழ்
- தேவிகா ரேகா - சிறந்த புனைகதை நூலான *குவாட்டர் லைப்* (Quarterlife)

## 2024ல் விருது பெற்றவர்கள்
- நீரஜ் சௌத்திரி - புனை அல்லாத நூல்
- ஐஸ்வரியா ஜா - புனைகதை நூல் -*The Scent of Fallen Stars*
- ரஸ்கின் பாண்ட் - இலக்கியத்திற்கான வாழ்நாள் சாதனையாளர்

## இதனையும் காண்க
- இராம்நாத் கோயங்கா விருது (ஊடகவியல்)
# தோட்ட ஆந்தை


**தோட்ட ஆந்தை** (*Garden owl*) என்பது கொம்பு ஆந்தை ஒத்த ஒரு சோளக்காட்டுப் பொம்மை வடிவமாகும். இது பொதுவாக விவசாய மற்றும் நகர்ப்புற சூழல்களில் தீங்குயிரிகள், குறிப்பாகப் பறவைகள் அல்லது கொறித்துண்ணிகளைத் தடுக்கப் பயன்படுத்தப்படுகிறது.  

## தயாரிப்பும் வடிவமைப்பும்
நவீனத் தோட்ட ஆந்தைகள் பொதுவாக நெகிழியினால் செய்யப்பட்ட அச்சுகளிலிருந்து உருவாக்கப்படுகின்றன. இந்தத் தோட்ட ஆந்தைகளை உற்பத்தி செய்யப் பல நிலையங்கள் உள்ளன. இந்த பொம்மைகளில் அமைக்கப்பட்டிருக்கும் சுழலும் தலை, காற்றால் இயங்கும் இறக்கைகள் பெரும்பாலும் உயிருள்ள ஆந்தைகளின் நடத்தையைப் பிரதிபலிக்கவும், தோட்ட ஆந்தையின் தீங்குயிரிகளைத் தடுக்கும் திறனை அதிகரிக்கவும் பயன்படுத்தப்படுகின்றன. தோட்ட ஆந்தைக்குப் பல தொழில்நுட்ப புதுப்பிப்புகள் சூரிய சக்தி எந்திரம் பொருத்தப்பட்டும், அசைவூட்ட உணர்விகளுடனும், மறைக்கப்பட்ட புகைப்படக் கருவிகளுடனும் உற்பத்தி செய்யப்படுகின்றன.  

## செயல்திறன்
தோட்ட ஆந்தைகளின் பயன்பாடு காரணமாக தீங்குயிரிகளின் தாக்குதல் தற்காலிகமாகக் குறையலாம். ஆனால் காலப்போக்கில் இச்செயல்பாடு தன் செயல்திறனை படிப்படியாக இழக்க நேரிடும். நகர்த்துவது, ஒலிச் சேர்ப்பு, அல்லது சூழல் பிரதிபலிப்பு தோட்ட ஆந்தையின் செயல்திறனினை நீண்ட நாட்களுக்கு அதிகரிக்கும் முறைகளாகும்.  

## வரலாறு
வேட்டையாடும் தூண்டில் பொறி தோட்ட ஆந்தைகளின் ஆரம்ப முன்னோடியாகும். பூர்வீக அமெரிக்கர்கள் மற்றும் ஐரோப்பியர்கள் இருவரும் மூலோபாய வேட்டை நடைமுறைகளில் பறவைப் பொறிகளைப் பயன்படுத்தினர். 1400களிலிருந்து வேட்டைப் பொறிகள் பயன்படுத்தப்பட்டாலும், பயிர்களில் பறவைகளின் சேதத்தைக் குறைப்பதற்கான முயற்சிகளை ஐரோப்பியப் பதிவுகள் காட்டுகின்றன. தீங்குயிரிகளைக் கட்டுப்படுத்துவது பற்றிய புத்தகங்கள் 1600களில் எழுதப்பட்டன. அமெரிக்க ஆந்தை பொறி 1900களிலிருந்து பால்சா மரம், பேப்பியர்-மாச் மற்றும் தோல் போன்ற பொருட்களால் செய்யப்பட்டன.
# செப்பு நாடா


**செப்பு நாடா** (*Copper tape*) என்பது மெல்லிய செம்பு துண்டானது, பெரும்பாலும் ஒட்டும் பசையுடன் கூடியதாகும். இது பெரும்பாலான வன்பொருள் மற்றும் தோட்டக்கலை கடைகளிலும், சில நேரங்களில் மின்னணு கடைகளிலும் கிடைக்கின்றது. இந்தச் செப்பு நாடா, தோட்டங்கள், தொட்டிகளில் நடப்படும் தாவரங்கள், பழ மரங்களின் தூர், பிற மரங்களிலும் புதர்களிலும் ஓடில்லா நத்தை, நத்தைகளைக் கட்டுப்படுத்தப் பயன்படுத்தப்படுகிறது. மின்காந்தக் கவசம், மின்னணுவியலில் குறைந்த அளவிலான மேற்பரப்பு ஏற்றம் செலுத்து கம்பி போன்ற பிற பயன்பாடுகளுக்கும், ஒளி ஊடுருவும் விளக்குகள் உற்பத்தியிலும் இது பயன்படுத்தப்படுகிறது. இது இரண்டு வடிவங்களில் - கடத்தும் பிசின் மற்றும் கடத்தும் தன்மையில்லா பிசினுடன் (இது மிகவும் பொதுவானது) கிடைக்கின்றது.
# தாமான் பகாகியா எல்ஆர்டி நிலையம்


**தாமான் பகாகியா எல்ஆர்டி நிலையம்** அல்லது **தாமான் பகாகியா இலகு விரைவுப் போக்குவரத்து நிலையம்** (ஆங்கிலம்: *Taman Bahagia LRT Station*; மலாய்: *Stesen LRT Taman Bahagia*; சீனம்: 幸福花園站) என்பது மலேசியா, கோலாலம்பூர், கிளானா ஜெயா வழித்தடத்தில் உயர்த்தப்பட்ட இலகுரக விரைவுப் போக்குவரத்து *(LRT)* நிலையமாகும்.  

இந்த நிலையத்தின் வழித்தடம் முன்பு புத்ரா வழித்தடம் என்று அழைக்கப்பட்டது. பசார் செனி இலகுத் தொடருந்து நிலையம் தொடங்கி கிளானா ஜெயா எல்ஆர்டி நிலையம் வரையிலான முதலாவது கட்டமைப்புப் பிரிவில் 10 நிலையங்கள் கட்டப்பட்டன. அவற்றில் ஒரு பகுதியாக 1 செப்டம்பர் 1998 அன்று இந்த நிலையம் திறக்கப்பட்டது.  

அந்தக் கட்டமைப்புப் பிரிவில் கோலாலம்பூர் சென்ட்ரல் சேர்க்கப்படவில்லை. தாமான் பகாகியா எல்ஆர்டி நிலையம் திறக்கப்பட்ட பின்னர் தான் கோலாலம்பூர் சென்ட்ரல் நிலையம் திறக்கப்பட்டது. இந்த நிலையத்திற்கான பராமரிப்பு கிடங்கு லெம்பா சுபாங் புறநகர்ப்பகுதியில் உள்ளது.  

## அமைவு

இந்த நிலையம் 1995 மற்றும் 1998 க்கு இடையில் கட்டப்பட்டது. அப்போது அந்த இடத்தில் தாமான் கெலோரா *(Taman Gelora)* எனும் 25 ஒற்றை மாடி குடியிருப்பு இருந்தது. இந்த நிலையம் *SS 2/3* சாலையில், டாமன்சாரா-பூச்சோங் விரைவுச்சாலையின் தாமான் மேகா இடைமாற்றத்திற்கு அருகில் அமைந்துள்ளது.  

தாமான் பகாகியா நிலையம் பெட்டாலிங் ஜெயாவின் பிரிவு SS 3/59E; SS 2/3-இல் அமைந்துள்ளது; மற்றும் பல தொழில்துறை, வணிக மற்றும் குடியிருப்புப் பகுதிகளுக்கு அருகிலும் அமைந்துள்ளது.  

அத்துடன் பிரிவு SS 3/59E; SS 2/3|பிரிவு SS1-க்கு அருகாமையிலும் உள்ளது. அத்துடன், இந்த நிலையத்திற்கு அருகில் டாமன்சாரா ஜெயா *(SS22);* டாமன்சாரா உத்தாமா *(SS21)* ஆகிய புறநகர்ப் பகுதிகள் உள்ளன.  

## அமைப்பு

தாமான் பகாகியா எல்ஆர்டி நிலையம், கிளானா ஜெயா வழித்தடத்தின் உயர்த்தப்பட்ட சில நிலையங்களைப் போலவே, இரண்டு அடுக்கு நிலைகளைக் கொண்ட ஒரு நிலையமாகும்: தெரு மட்டத்தில் ஒரு நுழைவு நிலை; உயர்த்தப்பட்ட ஒரு நிலை; என இரண்டு நிலைகள் உள்ளன.  

இந்த நிலையத்தின் அனைத்து அடுக்கு நிலைகளும், மின்படிக்கட்டுகள் மற்றும் படிக்கட்டுகள் வழியாக இணைக்கப்பட்டுள்ளன.  

அதே வேளையில், தொடருந்து நின்று செல்லும் இடத்திற்கும் நடைபாதைக்கும் இடையில் சுமைதூக்கிச் சேவையும் வழங்கப்படுகிறது.  

## கிளானா ஜெயா வழித்தடம்

**கிளானா ஜெயா வழித்தடம்** அல்லது கிளானா ஜெயா இலகு தொடருந்து வழித்தடம் (*LRT Kelana Jaya Line*) என்பது மலேசியா கிள்ளான் பள்ளத்தாக்கு பகுதியில் அமைந்துள்ள ஓர் இலகு விரைவு தொடருந்து வழித்தடம் (*Light Rapid Transit Line*) (*LRT*) ஆகும். இந்த வழித்தடம் மலேசியாவில் முதல் முழு தானியங்கி மற்றும் ஓட்டுநர் இல்லாத தொடருந்து அமைப்பைக் கொண்டதாகும்.  

மலேசியாவின் கோலாலம்பூர் மற்றும் அதைச் சுற்றியுள்ள கிள்ளான் பள்ளத்தாக்கு பகுதியில் அமல்படுத்தப்பட்ட கிள்ளான் பள்ளத்தாக்கு ஒருங்கிணைந்த போக்குவரத்து அமைப்பில் (*Klang Valley Integrated Transit System*) இந்த வழித்தடம் ஒரு பகுதியாகும். இந்த வழித்தடத்தில் 37 நிலையங்கள் உள்ளன. 46.4 கிமீ நீளமுள்ள பாதையில் பெரும்பாலும் நிலத்தடி மற்றும் உயரமான மேம்பால அடுக்குகளில் எல்ஆர்டி நிலையங்கள் இயங்குகின்றன.  

## பேருந்து சேவைகள்
பெட்டாலிங் ஜெயாவில் உள்ள ரேபிட் கேஎல் பேருந்து நிறுத்தங்களில் இந்த நிலையமும் ஒன்றாகும். இந்த நிலையத்தில் பேருந்து நிறுத்தமும் உள்ளது.  

| தாமான் பகாகியா எல்ஆர்டி நிலையம் | SS6, PJ03, PJ04, PJ05 பெட்டாலிங் ஜெயா நகர மையம் |  |
| --- | --- | --- |
| தாமான் பகாகியா எல்ஆர்டி நிலையம் | SS6, PJ03, PJ04, PJ05 பெட்டாலிங் ஜெயா நகர மையம் | } |

## காட்சியகம்
# பக்-ஏ-சால்ட்



**பக்-ஏ-சால்ட்** (*Bug-A-Salt*) என்பது மென்மையான உடலினைக் கொண்ட பூச்சிகளை உப்புத் துகள்களால் தாக்கிக் கொல்லப் பயன்படுத்தப்படும் நெகிழி சுடுகலனின் வணிகப் பெயர் ஆகும்.  

## விளக்கம்
பக்-ஏ-உப்பு சாதனம் நுண்ணிய சமையல் உப்பை நச்சுத்தன்மையற்ற எரிபொருள்களாகப் பயன்படுத்துகிறது. நெகிழி வேட்டைத்துப்பாக்கி மூலம் 80 வெளியேற்றங்கள் வரை உப்பை தெளிக்க வடிவமைக்கப்பட்டுள்ளது. இது ஒரு வேட்டைத் துப்பாக்கியிலிருந்து வெடிக்கும் முறையைப் போலவே ஒரு கூம்பு பரப்பு வடிவத்தை உருவாக்குகிறது.  

கலிபோர்னியா தொழில்நுட்ப நிறுவன உயிரியலாளர் மைக்கேல் டிக்கின்சன் கூறுகையில், ஈக்கள் சிறிய உப்புத் துகள்களின் தாக்குதலைத் தாங்க முடியாது. ஆனால் கணுக்காலிகளின் புறவன் கூடு இத்தாக்குதலிலிருந்து இவற்றைப் பாதுகாக்கும். இருப்பினும் இவை அதிர்ச்சியடைகின்றன.  

## வரலாறு
பக்-ஏ-சால்ட் லோரென்சோ மாகியோர் என்பவரால் உருவாக்கப்பட்டு 2012இல் காப்புரிமை பெறப்பட்டது. குழப்பத்தை உருவாக்காமல், தூரத்தில் உள்ள வீட்டு ஈக்களைக் கொல்லும் கருவியை மாகியோர் கண்டுபிடித்தார்.  

இசுகெல் இன்க் நிறுவனம் தனது பக்-ஏ-சால்ட் தயாரிப்பை 2012ஆம் ஆண்டில் இண்டிகாகோ இயங்குதளத்தில் அறிமுகப்படுத்தியது. செப்டம்பர் 11,2012 அன்று இசுகெல்லின் பொது நிதியுதவி பிரச்சாரத்தின் முடிவில், பக்-ஏ-உப்பு துப்பாக்கியின் 21,400க்கும் மேற்பட்ட அலகுகளை விற்றது.
# பொட்டாசியம் அறுபுளோரோ ஆர்சனேட்டு



**பொட்டாசியம் அறுபுளோரோ ஆர்சனேட்டு** (*Potassium hexafluoroarsenate*) என்பது KAsF<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.  

## தயாரிப்பு
ஆர்சனிக்கு பெண்டாபுளோரைடுடன் பொட்டாசியம் புளோரைடைச் சேர்த்து நேரடியாக வினைபுரியச் செய்தால் பொட்டாசியம் அறுபுளோரோ ஆர்சனேட்டு உருவாகும்.  

::AsF<sub>5</sub> + KF → KAsF<sub>6</sub>  

பொட்டாசியம் பெர்புரோமேட்டு முன்னிலையில் ஆர்சனிக்கு பெண்டாபுளோரைடுடன் ஐதரோபுளோரிக் அமிலத்தைச் சேர்த்து வினைபுரியச் செய்தாலும் பொட்டாசியம் அறுபுளோரோ ஆர்சனேட்டு உருவாகிறது:  

::KBrO<sub>4</sub> + 3HF + 2AsF<sub>5</sub> + KF -> KAsF<sub>6</sub> + AsF<sub>6</sub>[H<sub>3</sub>O]  

ஐதரோபுளோரிக் அமிலத்தின் முன்னிலையில் ஆர்சனிக்கு பெண்டாபுளோரைடுடன் பொட்டாசியம் குளோரைடு வினைபுரிந்தாலும் பொட்டாசியம் அறுபுளோரோ ஆர்சனேட்டு உருவாகிறது:  

::AsCl<sub>5</sub> + KCl + 6HF -> KAsF<sub>6</sub> + 6HCl  

## இயற்பியல் பண்புகள்
பொட்டாசியம் அறுபுளோரோ ஆர்சனேட்டு வெள்ளை நிறத்தில் தூளாகக் காணப்படும். சாதாரண நிலைமைகளின் கீழ் இச்சேர்மம் நிலைப்புத்தன்மை கொண்டிருக்கும். உருகுநிலை சுமார் 400 ° செல்சியசு ஆகும். எளிதில் தீப்பற்றி எரியாது. வலுவான ஆக்சிசனேற்ற முகவர்களுடன் பொருந்தாது.  

## பாதுகாப்பு
பொட்டாசியம் அறுபுளோரோ ஆர்சனேட்டு விழுங்கும்போது அல்லது உள்ளிழுக்கும்போது நச்சுத்தன்மை வாய்ந்தது மற்றும் சுற்றுச்சூழலுக்கு ஆபத்தானது. இது ஒரு புற்றுநோய் ஊக்கியாக கருதப்படுகிறது. ஐதரசன் புளோரைடு, பொட்டாசியம் ஆக்சைடு மற்றும் ஆர்சனிக் ஆக்சைடுகள் ஆகியவை தீயின் போது ஏற்படும் அபாயங்களாகும்.
# பொட்டாசியம் அறுபுளோரோயிரேனேட்டு


| Name = பொட்டாசியம் அறுபுளோரோயிரேனேட்டு</br>Potassium hexafluororhenate  
| ImageFile =  
| ImageSize =  
| ImageAlt =  

| IUPACName = இருபொட்டாசியம்; அறுபுளோரோ இரேனியம்(2-)  
| OtherNames = பொட்டாசியம் அறுபுளோரோயிரேனேட்டு(IV), இருபொட்டாசியம் அறுபுளோரோயிரேனேட்டு  

| Section1 =  
| Section2 =  
## தயாரிப்பு
பொட்டாசியம் ஆறயோடோயிரேனேட்டுடன் (K<sub>2</sub>ReI<sub>6</sub>) பொட்டாசியம் புளோரைடும் ஐதரசன் அயோடைடும் சேர்ந்த கலவையைச் சேர்த்து வினைபுரியச் செய்தால் பொட்டாசியம் அறுபுளோரோயிரேனேட்டு உருவாகும்.  

K<sub>2</sub>ReI<sub>6</sub> அல்லது K<sub>2</sub>ReCl<sub>6</sub> உடன் KHF<sub>2</sub> சேர்மத்தைச் சேர்த்து வினைபுரியச் செய்தாலும் பொட்டாசியம் அறுபுளோரோயிரேனேட்டு உருவாகும்.  

## இயற்பியல் பண்புகள்
*P*3*m*1 என்ற இடக்குழுவில் வகை படிகங்களாக முக்கோணவமைப்பில் பொட்டாசியம் அறுபுளோரோயிரேனேட்டு வெளிர் இளஞ்சிவப்பு நிறத்தில் படிகமாகிறது.
# சென்னானூர்



**சென்னானூர்** என்பது இந்தியாவின் தமிழ்நாடு மாநிலத்தில் கிருஷ்ணகிரி மாவட்டத்திலுள்ள ஊத்தங்கரை ஊராட்சி ஒன்றியத்தின்  
கெங்கபிரம்பட்டி ஊராட்சிக்கு உட்பட்ட ஒரு கிராமம் ஆகும்.  
## அமைவிடம்
கடல் மட்டத்திலிருந்து சுமார் 366.53 மீ. உயரத்தில், என்ற புவியியல் ஆள்கூறுகள் கொண்டு இக்கிராமம் ஊத்தங்கரை வட்டத்தில் அமைந்துள்ளது.  

## தொல்லியல் முக்கியத்துவம்
தமிழ்நாட்டின் கற்கால பண்பாட்டுச் சுவடுகளால், சிறப்பான தொல்லியல் களமாக சென்னானூர் திகழ்கிறது.  

சென்னானூர் பகுதியில் நடத்தப்பட்ட தொல்லியல் அகழ்வாய்வுகள் மூலம் இதுவரை 327 தொல்பொருட்கள் கண்டெடுக்கப்பட்டுள்ளன. சங்க காலத்திய பொருட்களாகக் கூறப்படும் சங்கு வளையல் துண்டுகள், கண்ணாடி வளையல் துண்டுகள், சுடுமண் முத்திரை, தக்களி, வட்டச் சில்லுகள், சுமார் நான்காயிரம் ஆண்டுகளுக்கு முந்தைய வெட்டுக் கருவி, இடைக்கால வரலாற்றைச் சார்ந்தாகக் கருதப்படும் இரும்பினால் தயாரிக்கப்பட்ட ஏர்க்கலப்பையினுடைய கொழுமுனை மற்றும் தமிழி எழுத்துக்கள் பொறிக்கப்பட்ட பானை ஓடுகள், மூடியுடன் கூடிய பானை, தொட்டி, பாசிமணிகள், உறை கிணறு, சுடுமண் கிண்ணங்கள், வெள்ளியினாலான முத்திரைக் காசு, செம்பினாலான அஞ்சனக் கோல், சிவப்பு வண்ணக் கொள்கலன், தந்தத்தாலான பகடைக்காய், பாறை ஓவியங்கள், கற்காலக் கோடரி மற்றும் சுடுமண் சிற்பம் ஆகியவை இவ்வூரின் தொல்லியல் துறையின் அகழாய்வுகளின் போது கிடைக்கப்பெற்ற பொருட்களில் முக்கியமானவையாகும்.
# சிறப்பு நடவடிக்கைகள் குழு (ஒடிசா)



**சிறப்பு நடவடிக்கைகள் குழு** (*Special Operation Group*)}} (**SOG**) இந்தியாவின் ஒடிசா மாநிலத்தில் நக்சலைட்டு-மாவோயிஸ்ட் கிளர்ச்சிகளை ஒடுக்குவதற்காக இப்படை 21 ஆகஸ்டு 2004 அன்று நிறுவப்பட்டது. ஒடிசா காவல்துறையில் சிறப்பாக செயல்படும் 3,000 இளம் காவலர்கள் மற்றும் அதிகாரிகளைக் கொண்ட இப்படை ஒரு அதிரடிப்படையாகச் செயல்படுகிறது. இப்படை காடுகளில் கரந்தடிப் போர் முறையில் செயலாற்றுவதில் வல்லவர்கள்.இதன் தலைமையிடம் கட்டாக் நகரத்தில் உள்ளது. இதன் பயிற்சி மையம் புவனேசுவரம் நகரத்தில் உள்ளது.
# பயங்கரவாத எதிர்ப்புப் படை (கேரளம்)


**பயங்கரவாத எதிர்ப்பு படைகள்** (*Kerala Thunderbolts*), இந்தியாவின் கேரளா மாநிலத்தில் செயல்படும் பயங்கரவாத எதிர்ப்புப் படை ஆகும். இது தேசிய பாதுகாப்புப் படை மற்றும் சிறப்பு பாதுகாப்புப் படை போன்று அதிரடிப்படையாகச் செயல்படுகிறது.  

இப்படை 1200 அதிரடி வீரர்கள் கொண்டது. இரண்டு ஆண்டு பயங்கரவாத எதிர்ப்பு பயிற்சி வழங்கப்படுகிறது.  

## நடவடிக்கைகள்
பிப்ரவரி 2013ல் மலப்புரம் மாவட்டத்தின், நிலம்பூர் காட்டுப் பகுதியில் மாவோயிஸ்டுகளின் கிளர்ச்சியை இப்படை ஒடுக்கியது.மார்ச் 2013ல் கண்ணூர் மாவட்டத்தில் மாவோயிஸ்டுகளின் கிளர்ச்சியை இப்படை ஒடுக்கியது. 6 டிசம்பர் 2014 அன்று வயநாடு மாவட்டத்தின் காடுகளில் இப்படைகளுக்கும், மாவோயிஸ்டுகளுக்கும் இடையே நேரடி துப்பாக்கிச் சூடு நடைபெற்றது.
# கணிகர்

**கணிகர்**, மகாபாரதத்தில் பார்வையற்ற மன்னனான திருதராஷ்டிரனின் அரச நீதியை கற்றறிந்த புத்திசாலி மற்றும் தந்திரமான அமைச்சர் ஆவார். இவரது அரச நீதியை கணிகர் நீதி என்பர்.  
## பின்னணி

மகாபாரதத்தின் ஆதி பர்வத்தின், சம்பவ பர்வத்தில் கூறப்பட்டுள்ளவாறு, பாண்டவர்களுக்கு இந்திரப்பிரஸ்தம் பகுதியை குரு நாட்டிலிருந்து பிரித்துக் கொடுத்த பின், பாண்டவர்கள் செல்வச் செழிப்புடனும், அதிகாரத்துடனும் வாழ்வதை காணச் சகியாத திருதராட்டிரன் அமைச்சர் கணிகரை அழைத்து பாண்டவர்கள் மீது போர் தொடுக்கலாமா என ஆலோசனை கேட்டார். அதற்கு அமைச்சர் கணிகர் கூறிய எதிரிகளை அழிக்கும் நீதி வருமாறு:  

1. எதிரிகளை மன்னர்கள் தாக்குவதற்கு எப்போதும் தயாராக இருத்தல் வேண்டும் மற்றும் தங்களது ஆற்றலை வளர்த்துக் கொண்டே இருத்தல் வேன்டும். தங்கள் குற்றங்கள் அனைத்தையும் கவனமாக மறைத்துக் கொண்டே, எதிரிகளின் குற்றங்களை இடையறாமல் கவனித்தல் வேண்டும்.
1. தனது எந்தப் பலவீனத்தையும் எதிரி அறிந்து கொள்ளாத வகையில் அவன் தன்னைத் தகவமைத்துக் கொள்ள வேண்டும். ஆனால், தான் தனது எதிரியிடம் கண்டுபிடிக்கும் பலவீனத்தைக் கொண்டு, அவனைத் தொடர்ந்து கொண்டேயிருக்க வேண்டும். மன்னன் எப்போதும், ஓர் ஆமை தனது உடலை மறைத்துக் கொள்வது போல, தனது செயல்களையும், அதன் முடிவுகளையும், தனது சொந்த பலவீனத்தையும் மற்றவர்கள் பார்வையிலிருந்து மறைத்து வைக்க வேண்டும்.
1. ஒரு குறிப்பிட்ட செயலைத் தொடங்கி விட்டால், அதை மன்னன் முழுமையாக முடிக்க வேண்டும். ஒரு முள்ளை உடலிலிருந்து முழுமையாக எடுக்காவிட்டால், அது வளர்ந்து சீழ் பிடித்து, புண் உற்பத்தி செய்யும். அது போன்று தீங்கு செய்யும் எதிரியைக் கொல்வது எப்போதும் பாராட்டுக்குரியதே. எதிரி பெரும் பலவானாக இருந்தால், அவனது கெட்ட எதிர்பார்த்துக் காத்திருக்க வேண்டும். பிறகு, எந்த மன உறுத்தலும் இல்லாமல் அவனைக் கொல்ல வேண்டும். எவ்வளவு வெறுப்பூட்டும் வகையில் எதிரி இருந்தாலும், அவனை வசைபாடக் கூடாது.
1. பயந்தவனை மிரட்ட வேண்டும்,. வலியவன் முன் பணிந்து, பேராசை கொண்டவர்களுக்கு லஞ்சம் கொடுங்கள். எதிரி உன் மகனாக இருந்தாலும், நண்பனாக இருந்தாலும், சகோதரனாக இருந்தாலும், தந்தையாக இருந்தாலும், ஆசானாக இருந்தாலும் அவனைக் கொல்லுங்கள். இதுவே வெற்றிக்கான அரச பாதை.
1. எதிரி பலவீனமாக இருந்தாலும் புறக்கணிக்காதீர்கள். நெருப்பின் தீப்பொறி கூட காற்றின் உதவியுடன் காட்டை எரித்துவிடும் என்பதை நினைவில் கொள்ள வேண்டும்
# சக்ரி சட்டமன்றத் தொகுதி



**சக்ரி சட்டமன்றத் தொகுதி** (Sakri Assembly constituency‌‌‌‌‌‌‌‌‌) என்பது இந்தியாவின் மகாராஷ்டிரா மாநிலத்தின் 288 சட்டமன்றத் தொகுதிகளில் ஒன்றாகும். சக்ரா தொகுதி துளே மாவட்டத்தில் அமைந்துள்ளது, நந்துர்பார் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். மேலும் இது பழங்குடியினத்தைச் ‌சேர்ந்த ‌‌‌‌‌‌‌‌‌‌‌‌‌‌‌‌‌‌வேட்பாளர்களுக்காக ஒதுக்கப்பட்டுள்ளது.  

## சட்டப் பேரவை உறுப்பினர்கள்
| 1951 | யசுவந்த்ராவ் சகாரம் தேசாலே |
| --- | --- |
| 1957 | ராம பத்வி |
| 1962 | கோகுல் கவித் |
| 1967 | யு.ஆர்.நாந்த்ரே |
| 1972 | கோசர்பாய் பாமரே |
| 1978 | சுக்ரம் மாலுசரே |
| 1980 | சுக்ரம் மாலுசரே |
| 1985 | கோவிந்த் ராவ் சவுத்ரி |
| 1990 | கோவிந்த் ராவ் சவுத்ரி |
| 1995 | கோவிந்த் ராவ் சவுத்ரி |
| 1999 | வசந்த் சூர்யவன்சி |
| 2004 | தனாசி சீதாராம் அகிரே |
| 2009 | யோகேந்திர போயே |
| 2014 | தனாசி சீதாராம் அகிரே |
| 2019 | மஞ்சுளா காவிட் |

## தேர்தல் முடிவுகள்
### 2009

### 2014

### 2019

தேர்ந்தெடுக்கப்பட்ட சட்டமன்ற உறுப்பினர் ஆட்சி அமைப்பது தொடர்பாக சிவ சேனாவுக்கு தனது ஆதரவை அறிவித்தார்.
# சாம்பல் வேட்டைநாய்கள் (சிறப்புக் காவல்படை)

**சாம்பல் வேட்டைநாய்கள்** (*Greyhounds*), இந்தியாவின் ஆந்திரப் பிரதேசம் மாநிலத்தில் நக்சலைட்டு-மவோயிஸ்ட் கிளர்ச்சிகளை முறியடிக்க 1989ஆம் ஆண்டில் காவல்துறையின் கூடுதல் தலைமை இயக்குநாரின் தலைமையில் நிறுவப்பட்ட பயங்கரவாத எதிர்ப்புப் படை ஆகும். 2020ல் இப்படையில் 2000 சிறப்பு பயிற்சி பெற்ற காவலர்களும் மற்றும் காவல் அதிகாரிகளும் இருந்தனர். ஆந்திரப் பிரதேசத்தின் சில பகுதிகளைக் கொண்டு . 2 சூன் 2014 அன்று நிறுவப்பட்ட தெலங்கானா மாநிலத்திற்கும் இப்படைகள் செயலாற்றுகிறது. சிவப்பு தாழ்வாரப் பகுதிகளில் ஆந்திரம் மற்றும் தெலங்கானா மாநிலங்கள் உள்ளதால், ஆந்திரத்தில் இப்படையின் தலைமையகம் விசாகப்பட்டினத்திலும், தெலங்கானாவில் இப்படைகளின் தலைமையகம் ஐதராபாத்திலும் செயல்படுகிறது.  

இப்படையினருக்கு காட்டுப் போர் முறை பயிற்சிகள், நவீன துப்பாக்கிகள் மற்றும் கவச தளவாடங்கள் மற்றும் வாகனங்கள் தரப்படுகிறது.  
1995 மற்றும் 2016 காலகட்டத்தில் இப்படையினர் 1780க்கும் மேற்பட்ட மாவோயிஸ்டுகளை வேட்டையாடிக் கொன்றுள்ளனர். சிறப்புப் படையினர் தரப்பில் 163 காவலர்கள் மற்றும் காவல் அதிகாரிகளும் கொல்லப்பட்டனர்..  
## விருதுகள்
சனவரி 2024ல் விசாகப்பட்டினத்தில் நடைபெற்ற 16 மாநிலங்களின் பயங்கரவாத எதிர்ப்புப் படைகளுக்கு இடையே நடைபெற்ற அகில இந்திய போட்டிகளில், ஆந்திரப் பிரதேசத்தின் சாம்பல் வேட்டைநாய் படையினர் வென்று முதலிடத்தை தக்க வைத்துக் கொண்டனர்.  

## இதனையும் காண்க
- சிறப்பு நடவடிக்கைகள் குழு (ஒடிசா)
- சிறப்பு நடவடிக்கைகள் குழு (ஜம்மு காஷ்மீர்)
- பஞ்சாப் காவல்துறையின் சுவாத் பிரிவு
- பயங்கரவாத எதிர்ப்புப் படை (கேரளம்)
- பயங்கரவாத எதிர்ப்புப் படை (மேற்கு வங்காளம்)
- போர்ஸ் ஒன் (மகாராட்டிரம்)
- சிவப்பு தாழ்வாரம்
- நக்சலைட்டு-மவோயிஸ்ட் கிளர்ச்சி
# பயங்கரவாத எதிர்ப்புப் படை (தமிழ்நாடு)

**பயங்கரவாத எதிர்ப்புப் படை**, தமிழ்நாட்டில் நவம்பர் 2023ல் பயங்கரவாத எதிர்ப்புப் படை நிறுவ அரசாணை வெளியிடப்பட்டது. 383 பேர் கொண்ட இப்படையானது கூடுதல் காவல்துறை இயக்குநர் (உளவுத்துறை) மேற்பார்வையில் செயல்படும். காவல்துறைத் துணைத்தலைவர் (DIG) தலைமையில் செயல்படும் இப்படையில் 5 காவல் கண்காணிப்பாளர்கள், 5 கூடுதல் காவல் கண்காணிப்பாளர்கள், 13 துணை கண்காணிப்பாளர்கள், 31 காவல் ஆய்வாளர்கள், 61 உதவி ஆய்வாளர்கள் மற்றும் உளவுப்பிரிவு காவலர்கள் மற்றும் அதிரடிப்படை காவலர்கள் உள்ளனர். தமிழ்நாடு முழுவதும் செயல்படும் இப்படைபிரிவினரின் பணிகளுக்கு 89 புதிய வாகனங்கள் வழங்கப்படும்.  
## பயிற்சிகள்
இப்படையினருக்கு காட்டுப் பகுதிகளில் பயங்கரவாதிகள் மீது தாக்குதல் நடத்துவதற்கும், நவீன துப்பாக்கிகள் மற்றும் தளவாடங்கள் கையாள்வதற்கும் பயிற்சி வழங்கப்படுகிறது.  
## சலுகைகள்
இப்படைப்பிரிவில் பணியாற்றுபவர்களின் அடிப்படை ஊதியத்தில் 10% அல்லது ரூபாய் 20,000 இவற்றுள் எது குறைவோ அத்தொகை சிறப்பு ஊதியமாக வழங்கப்படும். சிறப்பு ஊதியத்திற்கும் சேர்த்து அகவிலைப்படி கணக்கிடப்படும். அவசரப் பணிக்கு வானூர்தி பயணம் அனுமதிக்கப்படும்.  
## இதனையும் காண்க
- பயங்கரவாதம்
- சாம்பல் வேட்டைநாய்கள் (சிறப்புக் காவல்படை)
- சிறப்பு நடவடிக்கைகள் குழு (ஒடிசா)
- சிறப்பு நடவடிக்கைகள் குழு (ஜம்மு காஷ்மீர்)
- பஞ்சாப் காவல்துறையின் சுவாத் பிரிவு
- பயங்கரவாத எதிர்ப்புப் படை (கேரளம்)
- பயங்கரவாத எதிர்ப்புப் படை (மேற்கு வங்காளம்)
- போர்ஸ் ஒன் (மகாராட்டிரம்)
# பொட்டாசியம் நான்கையோடோபிளாட்டினேட்டு



**பொட்டாசியம் நான்கையோடோபிளாட்டினேட்டு** (*Potassium tetraiodoplatinate*) என்பது K<sub>2</sub>PtI<sub>4</sub>·(H<sub>2</sub>O)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நான்கையோடோபிளாட்டினேட்டின் பிளாட்டினம் உப்பாகக் கருதப்படும் இச்சேர்மம் பிளாட்டினம்(II) இன் சதுரத்தள ஒருங்கிணைவுச் சேர்மமாகவும் கருதப்படுகிறது. தண்ணீரிலிருந்து ஓர் இருநீரேற்றாக இச்சேர்மம் படிகமாகிறது. பொட்டாசியம் அயோடைடும் பொட்டாசியம் டெட்ராகுளோரோபிளாட்டினேட்டும் இடப்பெயர்ச்சி வினையில் ஈடுபடுவதால் பொட்டாசியம் நான்கையோடோபிளாட்டினேட்டு உருவாகிறது:  

::K<sub>2</sub>PtCl<sub>4</sub> + 4 KI → K<sub>2</sub>PtI<sub>4</sub> + 4 KCl  

சிசுபிளாட்டின் என்ற புற்றுநோய் எதிர்ப்பு மருந்தை தயாரிப்பதற்கு உதவும் ஒரு முன்னோடிச் சேர்மமாக இது பயன்படுகிறது.
# புதுநகரம் தொடருந்து நிலையம்


**புதுநகரம் தொடருந்து நிலையம்** (*Pudunagaram railway station*, நிலையக் குறியீடு: PDGM) என்பது இந்திய இரயில்வேயின், தென்னக தொடருந்து மண்டலத்தின், பாலக்காடு தொடருந்து கோட்டத்தில் உள்ள NSG-6 வகை இந்திய தொடருந்து நிலையம் ஆகும். இந்த தொடருந்து நிலையம் பாலக்காடு-பொள்ளாச்சி வழித்தடத்தில் அமைந்துள்ளது. இது இந்திய மாநிலமான கேரளத்தில் பாலக்காடு மற்றும் பொள்ளாச்சி இடையான ஒரு கிளைப்பாதையாகும்.  

## வரலாறு
பாலக்காடு சந்திப்பு மற்றும் பாலக்காடு நகரத்திற்கு இடையே இந்த பாதை முழுமையாக இயங்கி வந்தது. இந்நிலையில் பாலக்காடு நகரம் மற்றும் பொள்ளாச்சி இடையேயான பாதையானது மீட்டர்கேஜ் பாதையிலிருந்து அகலப் பாதையாக 2015 ஆம் ஆண்டு மாற்றபட்டது. 2 அக்டோபர் 2015 அன்று பாதுகாப்பு சோதனைகள் நிறைவு செய்யப்பட்டன. அதைத் தொடர்ந்து பாதுகாப்பு ஆய்வுகள் 7 அக்டோபர் 2015 அன்று நிறைவடைந்தன. தற்போது இங்கு இரண்டு தொடருந்துகள் நிறுத்தப்பட்டுகின்றன. அவை எர்ணாகுளம்-ராமேஸ்வரம் சிறப்பு கட்டண விரைவு வண்டி மற்றும் திருச்செந்தூர்-பாலக்காடு பயணிகள் வண்டி.
# கறையான் கவசம்



**கறையான் கவசம்** (*Termite shield*) என்பது மண்ணிலுள்ள கறையான்கள் தரை விட்டங்கள் உள்ளிட்ட மரத்தினால் செய்யப்பட்ட பொருட்கள் பாதிக்காமல் இருக்கக் கட்டுமானத்தில் பயன்படுத்தப்படும் ஓர் உலோகத் தடுப்பாகும். இப்போது பல வகையான இரசாயனமற்ற கறையான் தடுப்பான்கள் பயன்படுத்தப்படுகின்றன.  

## பொருள்கள்
கறையான் கவசங்கள் பல்வேறு பொருட்களால் உருவாக்கப்படலாம். துத்தநாகம் பூசிய இரும்பு, ஈய வெள்ளீயக் கலப்புலோகம், செம்பு அல்லது அலுமினியம் உள்ளிட்ட பல்வேறு உலோகங்களைப் பயன்படுத்தி கறையான் கவசங்கள் தயாரிக்கப்படுகின்றன. அடித்தளச் சுவரின் மேற்பகுதிக்கும் மரத்தின் சந்து தகட்டின் அடிப்பகுதிக்கும் இடையில் பொருந்தும் வகையில் இந்த உலோகத் தாள் பயன்படுத்தப்படுகிறது. கறையான் கவசத்தின் விளிம்புகள் பொதுவாக வளைக்கப்பட்டு, சுவரின் முகத்திற்குச் சற்று அப்பால் நீட்டிக்கப்பட்டு, கீழே திருப்பப்படுகின்றன. இது சுவரின் முகத்திலிருந்து கீழே ஓடும் தண்ணீரைத் திசைதிருப்புகிறது. மண்ணிலிருந்து நிலத்தடி கறையான்களின் இயக்கத்தைக் குறைக்கிறது. கறையான் கவசங்கள் ஒரு கட்டிடத்தை கறையான்களின் செயல்பாட்டிலிருந்து பாதுகாக்காது. ஆனால் கறையான்களின் செயல்களைக் காணக்கூடியதாக மாற்ற உதவும்.  

சமீபத்தில், கருங்கல் மற்றும் பாலிவினைல் குளோரைடு செங்கலுக்கிடையில் இடப்பட்டு கறையான்களைக் கட்டுப்படுத்தப் பயன்படுகிறது. இதில் கறையான்கள் முழுச் சுற்றளவையும் சுற்றியுள்ள கட்டிடத்திற்குள் நுழைய முடியும். கறையான்கள் மென்று அந்தப் பொருளை ஊடுருவுவதற்குக் கறையான்கள் கவசம் மிகவும் தடிமனாக இருப்பதால், கறையான்கள் எளிதில் அழிக்கக்கூடிய திறந்தவெளிக்கு இடம்பெயரக் கட்டாயப்படுத்துகின்றன. இந்த வகைப் பொருட்களைப் பயன்படுத்துவதன் நன்மைகள் என்னவென்றால், இவை சுற்றுச்சூழல் சங்கத்தின் பரிந்துரையின் கீழ் வழங்கப்படுகின்றன. இவை உலோகங்களை விட மலிவானது. மேலும் பிற கவசப் பாதுகாப்பு அமைப்புகளுடன் எளிதில் இணைத்துப் பயன்படுத்தலாம்.  

## பிரச்சனைகள்
கறையான் கவசங்களில் உள்ள ஒரு சிக்கல் என்னவென்றால், உலோகக் கவசத்திற்குள் எஃகு வலுவூட்டும் கம்பிகள் ஊடுருவும் மடிப்புகள் மற்றும் திறப்புகளில் உள்ள இடைவெளிகள் ஆகும். பல வகையான நிலத்தடி கறையான்கள் இத்திறப்பு வழியாக நுழைய முடியும் என்பதால், இந்த இடைவெளிகளைக் கறையான்களைத் தடுக்கும் அடைப்பான் மூலம் மூட வேண்டும். கூடுதலாக, கவசத்தின் கீழ் கறையான்களைக் கட்டுப்படுத்த அடைப்பான்களைப் பயன்படுத்தப்பட வேண்டும். எனவே கறையான்கள் கட்டமைப்புகளின் வெளிப்புறத்திற்குச் செல்ல வேண்டிய கட்டாயத்தில் உள்ளன.  

## இதர பொருட்கள்
பன்னாட்டுக் குறியீடு குழுமத்தினால் மதிப்பீடு செய்யப்பட்ட "கறையான் கவசங்கள்" என்பதை விட "கறையான்கள் தடைகள்" என்று அழைக்கப்படும் இரண்டு பொருட்கள் உள்ளன. ஒன்று ரசாயனம் அல்லாத கறையான்கள் தடுப்பு முத்திரை கொண்ட நீர்புகா சவ்வு, மற்றொன்று கம்பி வலை.
# காந்திநகர் சட்டமன்றத் தொகுதி (சம்மு காசுமீர்)



**காந்திநகர் சட்டமன்றத் தொகுதி** (Gandhinagar Assembly constituency) என்பது சம்மு காசுமீரின் சம்மு காசுமீர் சட்டப் பேரவையின் மேனாள் தொகுதிகளில் ஒன்றாகும். இது சம்மு காசுமீர் ஒன்றியப் பிரதேசத்தின் மிகவும் ஆடம்பரமான பகுதிகளில் ஒன்றாகும். ஒன்றிய பிரதேசத்தில் உள்ள வசதிகளுக்காக இப்பகுதி நன்கு அறியப்பட்டதாகும். காந்திநகர் சட்டமன்றத் தொகுதி சம்மு மக்களவைத் தொகுதி ஒரு பகுதியாக இருந்தது.  

## சட்டப்பேரவை உறுப்பினர்
| 1996 | சவுத்ரி பியாரா சிங் |
| --- | --- |
| 2002 | ராமன் பல்லா |
| 2008 | இராமன் பல்லா |
| 2014 | கவிந்தர் குப்தா |

## தேர்தல் முடிவுகள்

### 2014

### 2008

### 2002
# பொட்டாசியம் ஆறயோடோயிரேனேட்டு



**பொட்டாசியம் ஆறயோடோயிரேனேட்டு** (*Potassium hexaiodorhenate*) என்பது K<sub>2</sub>ReI<sub>6</sub> என்ற மூலக்கூற்று வாய்ப்பாடால் விவரிக்கப்படும் ஓர் கனிம வேதியியல் சேர்மமாகும்.  

## தயாரிப்பு
பொட்டாசியம் பெர்யிரேனேட்டு சேர்மத்தை அடர் ஐதரோகுளோரிக் அமிலத்திலுள்ள பொட்டாசியம் அயோடைடுடன் சேர்த்து வினைபுரியச் செய்தால் பொட்டாசியம் ஆறயோடோயிரேனேட்டு உருவாகும்:  

::2KReO<sub>4</sub> + 2KI + 16HI -> 2KReI<sub>6</sub> + 3I<sub>2</sub> + 8H<sub>2</sub>O  

## இயற்பியல் பண்புகள்
பொட்டாசியம் ஆறயோடோயிரேனேட்டு கருப்பு நிறப் படிகங்களாக உருவாகிறது. மெத்தனால் அசிட்டோன் ஆகிய கரைப்பான்களில் கரைகிறது.  

## வேதிப் பண்புகள்
நீரிய கரைசல்களுடன் சேரும்போது பொட்டாசியம் ஆறயோடோயிரேனேட்டு நீராற்பகுப்புக்கு உட்படுகிறது.  
::K<sub>2</sub>ReI<sub>6</sub> + 2H<sub>2</sub>O -> ReO<sub>2</sub> + 2KI + 4HI  

சூடுபடுத்தும் போது இச்சேர்மம் சிதைவடைகிறது.:  
::K<sub>2</sub>ReI<sub>6</sub> -> Re + 2KI + 2I<sub>2</sub>  

வலிமையான அமிலங்களுடன் பொட்டாசியம் ஆறயோடோயிரேனேட்டு வினைபுரிகிறது:  
::K<sub>2</sub>ReI<sub>6</sub> + H<sub>2</sub>SO<sub>4</sub> -> HReI<sub>5</sub> + HI + K<sub>2</sub>SO<sub>4</sub>
# தலிப் சிங் சந்த்



**தலிப் சிங் சந்த்** (*Dalip Singh Saund*) (செப்டம்பர் 20, 1899 - ஏப்ரல் 22, 1973) ஓர் இந்திய-அமெரிக்க அரசியல்வாதி ஆவார். இவர் மக்களாட்சிக் கட்சி<nowiki/>யின் உறுப்பினராக கலிபோர்னியாவின் 29வது காங்கிரசு மாவட்டத்தில் இருந்து ஐக்கிய அமெரிக்க சார்பாளர்கள் அவையில் பணியாற்றினார். ஐக்கிய அமெரிக்கப் பேரவைக்குத் தேர்ந்தெடுக்கப்பட்ட முதல் சீக்கியர், இந்திய அமெரிக்கர் மற்றும் ஆசிய அமெரிக்கர் ஆவார். காங்கிரசில் இவர் பதவியேற்றதற்கு முன்பு , கலிபோர்னியாவின் இம்பீரியல் கவுண்டியில் உள்ளூர் அரசியலில் தீவிரமாக இருந்தார்.  

## இளமை வாழ்க்கை
தலிப் சிங் சந்த் பிரித்தானிய இந்தியாவின் சஜுல்வாடியில் செப்டம்பர் 20,1899 அன்று நாதா சிங் மற்றும் ஜியோனி கௌர் ஆகியோருக்கு பிறந்தார். இவருக்கு பத்து வயதாக இருந்தபோது இவரது தந்தை இறந்துவிட்டார். சந்த் வேல்ஸ் கல்லூரியில் பயின்றார். பஞ்சாப் பல்கலைக்கழகத்தில் படிக்கும்போது இந்திய சுதந்திர இயக்கத்தை சந்த் ஆதரித்தார். 1919 ஆம் ஆண்டில், பஞ்சாப் பல்கலைக்கழகத்தில் கணிதத்தில் இளங்கலை அறிவியல் பட்டம் பெற்றார்.  

1920 ஆம் ஆண்டில், பெர்க்லியின் கலிபோர்னியா பல்கலைக்கழகத்தில் உணவு பாதுகாப்புப் பற்றி படிப்பதற்காக தனது சகோதரரின் உதவியுடன் அமெரிக்காவிற்கு குடிபெயர்ந்தார். 1922இல் முதுகலைப் பட்டமும், 1924இல் முனைவர் பட்டமும் பெற்றார். ஜூலை 21,1928 அன்று மரியன் இசட் கோசா என்பவரை மணந்தார், தம்பதியருக்கு மூன்று குழந்தைகள் இருந்தனர்.  

## புத்தக வெளியீடு
1925 ஆம் ஆண்டில் இம்பீரியல் பள்ளத்தாக்கில் சந்த் வேளாண்மயில் ஈடுபட்டார். கேத்ரின் மேயோவின் மதர் இந்தியா என்ற இந்தியாவைப் பற்றிய புத்தகத்திற்கு பதிலளிக்கும் இவர் *மை மதர் இந்தியா* என்ற புத்தகத்தை 1930 ஆம் ஆண்டில் எழுதினார். இவர் இந்திய அமெரிக்கச் சங்கத்தை ஏற்பாடு செய்து 1942 இல் அதன் முதல் தலைவராக பணியாற்றினார். இந்த அமைப்பு இந்தியர்களை இயல்பாக்குவதற்கு தகுதி பெற அனுமதிக்கும் சட்டத்திற்காக வற்புறுத்தியது. பின்னர்,. லூஸ்-செல்லர் சட்டம் 1946 இல் நிறைவேற்றப்பட்டது. இதன் மூலம் சந்த் டிசம்பர் 16,1949 அன்று அமெரிக்க குடியுரிமையைப் பெற்றார்.  
முன்பு சந்த்அவரது பதவிக்காலத்தில் சவுந்தின் உருவப்படம்]]  

## இறப்பு
பக்கவாதத்தைதால் பாதிக்கப்பட்டிருந்த சந்த் ஏப்ரல் 22,1973 அன்று இறந்தார்.
# நூராபாத் சட்டமன்றத் தொகுதி



**நூராபாத் சட்டமன்றத் தொகுதி** (*Noorabad Assembly constituency*) என்பது இந்திய ஒன்றிய பிரதேசமான சம்மு காசுமீர் சட்டமன்றத்தில் முன்னர் செயல்பாட்டிலிருந்து நீக்கப்பட்ட தொகுதிகளில் ஒன்றாகும். நூராபாத் அனந்த்நாக் மக்களவைத் தொகுதியின் ஒரு பகுதியாக இருந்தது.  

அப்துல் மஜித் பாடர் இத்தொகுதிக்குக் கடைசியாக 2014ஆம் ஆண்டு நடைபெற்ற தேர்தலில் வெற்றி பெற்ற சட்டமன்ற உறுப்பினர் ஆவார்.  

## சட்டப்பேரவை உறுப்பினர்கள்
| 1962 | குலாம் உசேன் கான் |
| --- | --- |
| 1967 | அப்துல் அஜீஸ் சேக் |
| 1972 | வாலி முகமது இட்டூ |
| 1977 |  |
| 1983 |  |
| 1987 |  |
| 1996 | சகினா இட்டூ |
| 2002 | அப்துல் அஜீசு சேக் |
| 2008 | சாகினா இட்டூ |
| 2014 | அப்துல் மஜித் பாடர் |

## தேர்தல் முடிவுகள்

### 2014
# பொட்டாசியம் அறுபுரோமோயிரேனேட்டு



**பொட்டாசியம் அறுபுரோமோயிரேனேட்டு** (*Potassium hexabromorhenate*) என்பது K<sub>2</sub>ReBr<sub>6</sub> என்ற மூலக்கூற்று வாய்ப்பாடால் விவரிக்கப்படும் ஓர் கனிம வேதியியல் சேர்மமாகும்.  

## தயாரிப்பு
புரோமின் வாயு ஓட்டத்தில் பொட்டாசியம் புரோமைடையும் இரேனியத்தையும் சேர்த்தால் பொட்டாசியம் அறுபுரோமோயிரேனேட்டு உருவாகும்.  
:Re + 2KBr + 2Br<sub>2</sub> → K<sub>2</sub>ReBr<sub>6</sub>  

இரேனியம் மூவாக்சைடும் பொட்டாசியம் புரோமைடும் சேர்ந்த கலவையில் ஐதரோபுரோமிக் அமிலத்தைச் சேர்த்து வினைபுரியச் செய்தாலும் பொட்டாசியம் அறுபுரோமோயிரேனேட்டு உருவாகும்:  

::ReO<sub>2</sub> + 2KBr + 4HBr -> K<sub>2</sub>ReBr<sub>6</sub> + 2H<sub>2</sub>O  

செறிவூட்டப்பட்ட ஐதரோ புரோமிக் அமிலத்தில் உள்ள பொட்டாசியம் அயோடைடைப் பயன்படுத்தி பொட்டாசியம் பெர்யிரேனேட்டை ஒடுக்கினாலும் இச்சேர்மம் உருவாகும்.  

:2KReO<sub>4</sub> + 6KI + 16HBr → 2K<sub>2</sub>ReBr<sub>6</sub> + 4KBr + 3I<sub>2</sub> + 8H<sub>2</sub>O  

## இயற்பியல் பண்புகள்
பொட்டாசியம் அறுபுரோமோயிரேனேட்டு Fm3m என்ற இடக்குழுவில் கனசதுரப் படிகத்திட்டத்தில் சிவப்பு நிறப் படிகங்களாக படிகமாகிறது.  

## வேதிப்பண்புகள்
பொட்டாசியம் அறுபுரோமோயிரேனேட்டு ஐதரோபுரோமிக் அமிலத்தில் கரைந்து சிவப்பு அல்லது ஆழமான மஞ்சள் நிற கரைசலை உருவாக்குகிறது.  

தண்ணீருடன் இச்சேர்மம் வினைபுரிகிறது.  

::K<sub>2</sub>ReBr<sub>6</sub> + 2H<sub>2</sub>O → ReO<sub>2</sub> + 2KBr + 4HBr
# பாரிபா பகுஜன் மகாசங்கம்


**பாரிபா பகுஜன் மகாசங்கம்** (*Pharipa Bahujan Mahasaangha*) என்பது பிரகாசு அம்பேத்கரால் 4 சூலை,1994 அன்று நிறுவப்பட்ட ஒரு இந்திய அரசியல் கட்சியாகும். இந்தக் கட்சி இந்தியக் குடியரசுக் கட்சியின் பிளவுபட்ட குழுவாக இருந்தது. மேலும் அம்பேத்கர் தலைமையிலான பட்டியல் சாதியினர் கூட்டமைப்பில் தன் வேர்களைக் கொண்டிருந்தது. கட்சியின் தலைவர் பிரகாசு அம்பேத்கர் ஆவார். கட்சியின் முழு பெயர் பாரதிய குடியரசுக் கட்சி-பகுஜன் மகாசங்கம் (இந்தியக் குடியரசுக் கட்சி). இக்கட்சி மகாராட்டிராவை அடிப்படையாகக் கொண்டது. 2019ஆம் ஆண்டில், பிரகாசு அம்பேத்கரால் நிறுவப்பட்ட புதிய அரசியல் கட்சியான வஞ்சித் பகுஜன் அகாதியுடன் இணைந்தது.  

## வரலாறு
இந்தியக் குடியரசுக் கட்சியில் ஏற்பட்ட பிளவு காரணமாக இந்தக் கட்சி 1994 சூலை 4 அன்று உருவாக்கப்பட்டது. இந்தக் கட்சிக்கு பி. ஆர். அம்பேத்கரின் பேரனான பிரகாசு யசுவந்த் அம்பேத்கர் தலைமை தாங்கினார்.  

1999 மகாராட்டிரா மாநில சட்டப்பேரவைத் தேர்தலில் இக்கட்சி 34 இடங்களில் வேட்பாளர்களை நிறுத்தியது. 1999ஆம் ஆண்டு நடைபெற்ற 13வது மக்களவைத் தேர்தலில் அம்பேத்கர் அகோலா மக்களவைத் தொகுதியிலிருந்து தேர்ந்தெடுக்கப்பட்டார்.  

2004 மக்களவைத் தேர்தலில் கட்சி தனது நாடாளுமன்றப் பிரதிநிதித்துவத்தை இக்கட்சி இழந்தது. மொத்தம் 16 வேட்பாளர்களைக் கட்சி அறிவித்தது, அனைவரும் மகாராட்டிராவினைச் சேர்ந்தவர்கள். அகோலாவில், பாரதிய ஜனதா கட்சி வேட்பாளரால் அம்பேத்கர் தோற்கடிக்கப்பட்டார். இத்தேர்தலில் மொத்தம் 606,827 வாக்குகளைப் பெற்று மூன்று இடங்களை வென்றது.  

2014 மகாராட்டிராச் சட்டப்பேரவைத் தேர்தலில் பலிராம் சிர்சுகர் அகோலாவின் பாலாப்பூர் தொகுதியில் பாரிபா பகுஜன் மகாசங்கம் சார்பில் போட்டியிட்டு 6939 வாக்குகள் வித்தியாசத்தில் வெற்றி பெற்றார்.  

20 மார்ச் 2018 அன்று, பிரகாசு அம்பேத்கர் வஞ்சித் பகுஜன் அகாதி என்ற புதிய அரசியல் கட்சியை நிறுவினார். 2019 மார்ச் 14 அன்று, பாரிபா பகுஜன் மகாசங் வஞ்சித் பகுஜன் அகாதியுடன் இணைக்கப்படும் என்று அம்பேத்கர் அறிவித்தார். பாரிபா-பகுஜான் மகாசங்கத்தின் வெற்றியின் மூலம் சமூக பொறியியலின் 'அகோலா முறை' இருந்தபோதிலும், 'பாரிபா' என்ற சொல் கட்சியின் விரிவாக்கத்தினை மட்டுப்படுத்தியதாக அவர் கூறினார். 2019 மக்களவைத் தேர்தலுக்குப் பிறகு, பாரிபா பகுஜன் மகாசங்கம் வஞ்சித் பகுஜன் அகாதியுடன் இணைக்கப்படும் என்றும், வஞ்சித் பகுஜன் அகாதி பரந்த அர்த்தத்தில் ஏற்றுக்கொள்ளப்படுகிறது என்றும் அறிவித்தார். 2019 நவம்பர் 8 அன்று, பாரிபா பகுஜன் மகாசங்கா வஞ்சித் பகுஜன் அகாதியுடன் இணைந்தது.  

## தேர்தல் செயல்பாடு

### மக்களவைத் தேர்தல்
| 11வது மக்களவை | 1996 | 4 | 0 | 3,29,695 | 1.2 | மஹாராஷ்டிரா (0) |  |
| --- | --- | --- | --- | --- | --- | --- | --- |
| 13வது மக்களவை | 1999 | 4 | 1 | 5,92,559 | 2.1 | மஹாராஷ்டிரா (1) |  |
| 14வது மக்களவை | 2004 | 16 | 0 | 4,28,566 | 1.3 | மஹாராஷ்டிரா (0) |  |
| 15வது மக்களவை | 2009 | 39 | 0 | 4,92,470 | 1.3 | மஹாராஷ்டிரா (0) |  |
| 16வது மக்களவை | 2014 | 23 | 0 | 3,60,854 | 0.7% | மஹாராஷ்டிரா (0) | } |

### மகாராட்டிரா சட்டப்பேரவைத் தேர்தல்
| 10வது சட்டமன்றம் | 1999 | 34 | 3 | 6,06,827 | 1.8 |  |
| --- | --- | --- | --- | --- | --- | --- |
| 11வது சட்டமன்றம் | 2004 | 83 | 1 | 5,16,221 | 1.2 |  |
| 12வது சட்டமன்றம் | 2009 | 103 | 1 | 3,76,645 | 0.8 |  |
| 13வது சட்டமன்றம் | 2014 | 70 | 1 | 4,72,925 | 0.9 | } |
# கிளன்மேரி எல்ஆர்டி நிலையம்


**கிளன்மேரி எல்ஆர்டி நிலையம்** அல்லது **கிளன்மேரி இலகு விரைவுப் போக்குவரத்து நிலையம்** (ஆங்கிலம்: *Glenmarie LRT Station* அல்லது **CGC-Glenmarie LRT Station**; மலாய்: *Stesen LRT Glenmarie*; சீனம்: 格林瑪麗站) என்பது மலேசியா, கோலாலம்பூர், கிளானா ஜெயா, சுபாங், கிளானா ஜெயா வழித்தடத்தில் உயர்த்தப்பட்ட இலகுரக விரைவுப் போக்குவரத்து *(LRT)* நிலையமாகும்.  

இந்த நிலையம் தற்போது சா ஆலாம் வழித்தடத்திற்காக கட்டுமானத்தில் உள்ளது. கட்டுமானம் நிறைவடைந்த பின்னர் இந்த நிலையம் ஒரு பரிமாற்ற நிலையமாகச் செயல்படும்; மற்றும் 2025-இல் திறக்கப்படலாம் என எதிர்ப்பார்க்கப்படுகிறது.  

## அமைவு

கிளன்மேரி எனும் பெயரை இந்த எல்ஆர்டி நிலையம் பகிர்ந்து கொண்டாலும், கேஎல் சென்ட்ரல்–இஸ்கைபார்க் வழித்தடத்தின் விரிவாக்கத்தில் உள்ள கிளன்மேரி கொமுட்டர் நிலையத்துடன் ஒரு பரிமாற்ற நிலையமாக இணைந்து செயல்படாது. கிளன்மேரி தொழில் பூங்காவிற்கு அருகில் ஏறக்குறைய 2.6 கிமீ தொலைவில் கிளன்மேரி கொமுட்டர் நிலையம் அமைந்துள்ளது.  

கிளன்மேரி எல்ஆர்டி நிலையம், **SS7** சுபாங் வானூர்தி நிலைய நெடுஞ்சாலையில், கிளானா ஜெயாவின் அருகில் அமைந்துள்ளது.  

### கிளன்மேரி

**SS7** சாலை, கிளன்மேரி ஆகியவற்றின் சுற்றுப்புறங்கள் இந்த நிலையத்திற்கு அருகில் அமைந்துள்ளன.  

2019-ஆம் ஆண்டில், கிளன்மேரி எல்ஆர்டி நிலையம் மற்றும் கோம்பாக் எல்ஆர்டி நிலையம் ஆகிய நிலையங்களுக்கு இடையே உச்ச நேர தொடருந்துப் போக்குவரத்து அதிகரிக்கப்பட்டது. அதிகரித்து வரும் பயணிகளின் தேவைகளை நிறைவு செய்வதற்காக, காத்திருக்கும் நேரம் 3 நிமிடங்களில் இருந்து 1.5 நிமிடங்களுக்கு தற்காலிகமாகக் குறைக்கப்பட்டது.  

### சுபாங் வானூர்தி நிலையம்

சுபாங் ஜெயா, கிளானா ஜெயா, சுங்கை பூலோ, குவாசா டமன்சாரா, கோத்தா டாமன்சாரா, ஆரா டாமன்சாரா, முத்தியாரா டாமன்சாரா போன்ற நகரங்களும்; பெட்டாலிங் ஜெயா பெரு நகர்ப் பகுதிகளும், கிளன்மேரி நகரத்திற்கு அருகில் உள்ளன.  

கிளன்மேரி நகரத்திற்கு அருகில் கோலாலம்பூரின் முன்னாள் பன்னாட்டு வானூர்தி நிலையமான சுல்தான் அப்துல் அசீஸ் சா வானூர்தி நிலையம் *(Subang International Airport)* அமைந்துள்ளது. இந்த வானூர்தி நிலையம், சுபாங் பன்னாட்டு வானூர்தி நிலையம் (*Subang Airport*) என்றும் அழைக்கப்படுகிறது.  

## காட்சியகம்
# செயந்த் பிரபாகர் பாட்டீல்

**செயந்த் பிரபாகர் பாட்டீல்** (Jayant Prabhakar Patil ) ஒரு இந்திய அரசியல்வாதி ஆவார். இவர் தற்போது *இந்திய விவசாயிகள் மற்றும் தொழிலாளர் கட்சியின்* பொதுச் செயலாளராகவும், மகாராஷ்டிரா சட்ட மேலவை உறுப்பினராகவும் உள்ளார். ராய்காட் மாவட்ட மத்திய கூட்டுறவு வங்கியின் தலைவராக உள்ளார்.  

## அரசியல் வாழ்க்கை
இவரது தந்தை இறந்த பிறகு இவர் தனது கட்சியின் தலைவராக ஆனார். 2004 மஹாராஷ்டிரா சட்டமன்றத் தேர்தல் அவரது கட்சிக்கு ஒரு பெரிய பின்னடைவாக இருந்தது, ஏனெனில் இரண்டு முக்கிய தலைவர்கள் அலிபாக் மற்றும் பென் தொகுதிகளில் தங்கள் இடங்களை இழந்தனர். 2009 ஆம் ஆண்டில் அவர்கள் அந்த தொகுதி இடங்களை மீண்டும் பெற்றனர், ஆனால் பன்வேலில் தோல்வியடைந்தனர், மேலும் மாவட்டத்தில் இருந்து பல வாக்குகளையும் இழந்தனர். 2014 தேர்தலில் அவர்கள் ராய்காட்டில் இரண்டு இடங்களை மட்டுமே வென்றனர். 2019 ஆம் ஆண்டில், அவர்கள் தேசியவாத காங்கிரசு கட்சியுடன் கூட்டணி அமைத்து ராய்காட்டில் உள்ள அனைத்து இடங்களையும் இழந்தனர்.
# ஜாதவ்பூர்


ஜாதவ்பூர்]]  

**ஜாதவ்பூர்** (*Jadavpur*), இந்தியாவின் மேற்கு வங்காளம் மாநிலத்தின் கொல்கத்தா மாவட்டத்தில் உள்ள தலைநகர் பகுதியான கொல்கத்தா மாநகரத்தின் ஒரு பகுதியாக உள்ளது. ஜாதவ்பூர் கொல்கத்தாவிற்கு தென்கிழக்கே (ஜவகர்லால் நேரு சாலை வழியாக) 12.2 கிலோ மீட்டர் தொலைவில் உள்ளது. கொல்கத்தா மாநகராட்சியின் வார்டுகள் எண் 92, 93, 96, 98, 99 மற்றும் 102 ஜாதவ்பூர் நகர்புற பகுதியில் உள்ளது. தெற்கு கொல்கத்தா மாநகரத்தில் அமைந்த ஜாதவ்பூர் நகர்புற பகுதியில் ஜாதவ்பூர் பல்கலைக்கழகம், இந்திய அறிவியல் வளர்ச்சிக் கழகம், மத்திய கண்ணாடி மற்றும் பீங்கான் ஆராய்ச்சி நிறுவனம் மற்றும் இந்திய வேதியியல் உயிரியல் நிறுவனம் உள்ளது. ஜாதவ்பூரில் *இராஜா சுபோத் சந்திர மல்லிக் சாலை* மிகவும் பிரபலம். ஜாதவ்பூர் பகுதி, ஜாதவ்பூர் மக்களவைத் தொகுதிக்கும்; ஜாதவ்பூர் சட்டமன்றத் தொகுதிக்கும் உட்பட்டது.  

## போக்குவரத்து
வின் ஜாதவ்பூர் மெட்ரோ நிலையம்]]  
ஜாதவ்பூர் பகுதியில் ஜாதவ்பூர் தொடருந்து நிலையம் மற்றும் கொல்கத்தா மெட்ரோவின் இரவீந்திர சரோவர் மெட்ரோ நிலையம், மகாநாயக் உத்தம் குமார் மெட்ரோ நிலையம், கவி சுகந்தா மெட்ரோ நிலையம், ஜோதிரிந்திரா நந்தி மெட்ரோ நிலையம் மற்றும் சத்யஜித் ராய் மெட்ரோ நிலையங்கள் உள்ளது.  

## கல்வி & ஆய்வு நிலையங்கள்

- ஜாதவ்பூர் பல்கலைக்கழகம்.
- விஜய்கர் ஜோதிஷ் ராய் கல்லூரி
- இந்திய அறிவியல் வளர்ச்சிக் கழகம்
- இந்திய வேதியியல் உயிரியல் நிறுவனம்
- மத்திய கண்ணாடி மற்றும் பீங்கான் ஆராய்ச்சி நிறுவனம்
- கேபிசி மருத்துவக் கல்லூரி & மருத்துவமனை.
- ஜாதவ்பூர் வித்தியாபீடம்
# ஜாதவ்பூர் பல்கலைக்கழகம்


2023ஆம் ஆண்டில் இப்பல்கலைக்கழகத்தில் 902 ஆசிரியர்களும்; 13,570 மாணவர்களும் இருந்தனர். அவர்களில் இளநிலை மாணவர்கள் 8,148, முதுநிலை மாணவர்கள் 3,134 மற்றும் ஆய்வு மாணவர்கள் 2,888 பேரும் இருந்தனர். இப்பல்கலைக்கழகத்தில் இளநிலை மற்றும் முதுநிலை கலை, அறிவியல், பொறியல், வணிகம், நிர்வாகப் படிப்புகளும் மற்றும் ஆராய்ச்சி படிப்புகளும் உள்ளது.  
## வளாகங்கள்
### முதன்மை வளாகம்

இதன் முதன்மை வளாகம் ஜாதவ்பூரில் 60 ஏக்கர் பரப்பளவில் உள்ள்து. இங்கு பொறியியல், கலை மற்றும் அறிவியல் துறைகள் செயல்படுகிறது. முதன்மை வளாகத்தில் 7 கூட்டரங்கங்கள் மற்றும் 3,000 பேர் அமரக்கூடிய திறந்தவெளி அரங்கம் உள்ளது.  

6 ஏக்கர் பரப்பளவில் விளையாட்டுத் திடல்கள் கொண்டுள்ளது.  
### பிற வளாகங்கள்
உப்பு நீர் ஏரி வளாகம் - 26 ஏக்கர் கொண்ட இவ்வளாகத்தில் பொறியியல், தொழில்நுட்பம், தகவல் தொழில் நுட்பம் மற்றும் எரிசக்தி பொறியியல் பிரிவுகள் உள்ளது.  

### மேற்கு வளாகம், ஜாதவ்பூர்
### புதிய நகர வளாகம்
# தி சபர்மதி ரிப்போர்ட் (திரைப்படம்)


**தி சபர்மதி ரிப்போர்ட்** என்பது இந்தியாவில் இந்தி மொழியில் வெளிவந்த ஓர் திரைப்படமாகும். இத்திரைப்படமானது குசராத் மாநிலத்தில் நடந்த கோத்ரா ரயில் எரிப்பு சம்பவத்தை மையமாக வைத்து எடுக்கப்பட்ட திரைப்படமாகும் பாலாஜி மோசன் பிக்சர்ஸ், விகிர் பிலிம்ஸ் புரொடக்சன், விபின் அக்னிஹோத்ரி பிலிம்ஸ் ஆகிய நிறுவனங்கள் இந்த திரைப்படத்தை தயாரித்து உள்ளன. தீரஜ் சர்னா படத்தை இயக்கி உள்ளார். நடிகர் விக்ராந்த் மாஸ்ஸி, நடிகை ராசி கன்னா உள்ளிட்டோர் முக்கிய கதாபாத்திரங்களில் நடித்து உள்ளனர். பல சிக்கல்கள் மற்றும் தாமதங்களுக்குப் பிறகு, *சபர்மதி அறிக்கை* 15 நவம்பர் 2024 அன்று திரையரங்குகளில் வெளியிடப்பட்டது. எதிர்மறை மற்றும் கலவையான விமர்சனங்களைப் பெற்றது.  
## பின்னணி

27 பிப்ரவரி 2002 அன்று காலையில் கோத்ரா சந்திப்பு தொடருந்து நிலையத்தில் நின்றிருந்த சபர்மதி விரைவு வண்டியின் ஒரு பெட்டியில் சமூக விரோதிகள் தீவைத்த காரணத்தினால், அயோத்தியிலிருந்து வாரணாசி வழியாக ஊருக்கு திரும்பிக்கொண்டிருந்த 59 பயணிகள் தீயால் கொல்லப்பட்டனர். இந்நிகழ்வை மையமாகக் கொண்டு *சபர்மதி ரிப்போர்ட்* திரைப்படம் தயாரிக்கப்பட்டது.
# இந்திய விவசாயிகள் மற்றும் தொழிலாளர் கட்சி


**இந்திய விவசாயிகள் மற்றும் தொழிலாளர் கட்சி** (Peasants and Workers Party of India (PWP) என்பது இந்தியா மகாராட்டிராவில் உள்ள ஒரு மார்க்சிஸ்ட் அரசியல் கட்சி. இந்தக் கட்சி 1948 இல் நிறுவப்பட்டது, சுதந்திரத்திற்கு முந்தைய காலத்திலிருந்து அதன் வேர்களைக் கொண்டுள்ளது மற்றும் சுமார் 10,000 உறுப்பினர்களைக் கொண்டுள்ளது. கட்சியின் செல்வாக்கு பெரும்பாலும் மூன்று மாவட்டங்களுக்கு மட்டுமே வரையறுக்கப்பட்டுள்ளது. இந்தக் கட்சி மஹாராட்டிராவில் புனே சேர்ந்த கேசவராவ் ஜேதே, சங்கரராவ் மோரே, மும்பை சேர்ந்த பவுசாகேப் ராவத், சதாரா சேர்ந்த நானா பாட்டீல், சோலாப்பூரைச் சேர்ந்த துல்ஷிதாஸ் ஜாதவ், பெல்காமைச் சேர்ந்த தாஜிபா தேசாய், கோலாப்பூரைச் சார்ந்த மாதவராவ் பாகல், அகமதுநகரைச் சேர்ந்த பி. கே. பாப்கர் மற்றும் தத்தா தேஷ்முக், வித்தலராவ் ஹண்டே மற்றும் பலர் மூலம் நிறுவப்பட்டது.  
மஹாராஷ்டிராவின் முன்னாள் சட்டமன்ற உறுப்பினர் ஜெயந்த் பிரபாகர் பாட்டீல் கட்சியின் பொதுச் செயலாளராக உள்ளார். குறிப்பாக ராய்காட் மாவட்டத்தில் இக்கட்சிக்கு செல்வாக்கு உள்ளது, மேலும் மகாராஷ்டிராவில் ராய்காட், சோலாப்பூர், நாஷிக், நாக்பூர், நாந்தேட் மற்றும் பரபானி ஆகிய மாவட்டங்களில் உறுப்பினர்களைக் கொண்டுள்ளது.  

## தேர்தல் முடிவுகள்
2014 மகாராஷ்டிரா சட்டப்பேரவைத் தேர்தலில் தனது 88ஆவது வயதில், கட்சியின் கணபத்ராவ் தேஷ்முக் சங்கோல் தொகுதியில் 94,374 வாக்குகள் பெற்று, சிவசேனா கட்சியின் சாஜிபாபு பாட்டிலை 25,224 வாக்குகள் வித்தியாசத்தில் வெற்றி பெற்றார்.
# கார்கில் சட்டமன்றத் தொகுதி



**கார்கில் சட்டமன்றத் தொகுதி** (*Kargil Assembly constituency*) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டமன்றத்தில் 2019 வரை செயல்பாட்டிலிருந்த ஒரு தொகுதியாகும். கார்கில் சட்டமன்றத் தொகுதி, லடாக் மக்களவைத் தொகுதியின் ஒரு பகுதியாகவும் இருந்தது.  

## சட்டப்பேரவை உறுப்பினர்

- 1962: அகா சையத் இப்ராகிம் சா, ஜம்மு காஷ்மீர் தேசிய மாநாட்டு கட்சி
- 1967: காச்சு முகமது அலி கான், சுயேச்சை
- 1972: காச்சு முகமது அலி கான், சுயேச்சை
- 1977: முன்ஷி ஹபீபுல்லா, ஜம்மு காஷ்மீர் தேசிய மாநாட்டு கட்சி
- 1983:முன்ஷி அபீபுல்லா, ஜம்மு காஷ்மீர் தேசிய மாநாட்டு கட்சி
- 1987: கமர் அலி அகுன், ஜம்மு காஷ்மீர் தேசிய மாநாட்டு கட்சி
- 1996: கமர் அலி அகுன், ஜம்மு காஷ்மீர் தேசிய மாநாட்டு கட்சி
- 2002: ஹாஜி நிசார் அலி, சுயேச்சை உறுப்பினர்
- 2008: கமர் அலி அகுன், ஜம்மு காஷ்மீர் தேசிய மாநாட்டு கட்சி
- 2014: அசுகர் அலி கர்பாலை, இந்திய தேசிய காங்கிரசு

## தேர்தல் முடிவுகள்

### 2014
# சன்சுகர் சட்டமன்றத் தொகுதி



**சன்சுகர் சட்டமன்றத் தொகுதி** (*Zanskar Assembly constituency*) இந்தியாவின் வட மாநிலமான சம்மு காசுமீரின் முந்தைய சம்மு காசுமீர் சட்டமன்றத்தின் ஒரு தொகுதியாகும். சன்சுகர் லடாக் மக்களவைத் தொகுதியின் ஒரு பகுதியாகவும் இருந்தது.  

## சட்டப்பேரவை உறுப்பினர்
- 1996: முகமது அப்பாசு, ஜம்மு காஷ்மீர் தேசிய மாநாட்டு கட்சி
- 2002: முகமது அப்பாசு, ஜம்மு காஷ்மீர் தேசிய மாநாட்டு கட்சி
- 2005: குலாம் ராசா, சுயேச்சை
- 2008: பெரோசு அகமது கான், ஜம்மு காஷ்மீர் தேசிய மாநாட்டு கட்சி
- 2014: சையத் முகமது பாகிர் ரிசுவி, சுயேச்சை

## தேர்தல் முடிவுகள்
### 2014
# பொட்டாசியம் முப்புளோரோ அசிட்டேட்டு


## தயாரிப்பு
முப்புளோரோஅசிட்டிக் அமிலத்துடன் பொட்டாசியம் ஐதராக்சைடு, பொட்டாசியம் கார்பனேட்டு அல்லது பொட்டாசியம் பைகார்பனேட்டு ஆகியனவற்றைச் சேர்த்து வினைபுரியச் செய்வதன் மூலம் பொட்டாசியம் முப்புளோரோ அசிட்டேட்டு  
தயாரிக்கப்படுகிறது.  

::CF<sub>3</sub>COOH + KOH → CF<sub>3</sub>COOK + H<sub>2</sub>O  

## பண்புகள்
வெப்பப்படுத்தினால் பொட்டாசியம் முப்புளோரோ அசிட்டேட்டு சிதைவடையும். 220 °செல்சியசு வெப்பநிலையில் அதிகபட்ச சிதைவு விகிதத்தை அடையும். பொட்டாசியம் புளோரைடு, சில ஆவியாகும் பொருட்கள், கார்பன் டை ஆக்சைடு, கார்பன் மோனாக்சைடு, முப்புளோரோ அசிட்டைல் புளோரைடு போன்றவை விளைபொருட்களாகும்..
# உதம்பூர் சட்டமன்றத் தொகுதி



**உதம்பூர் சட்டமன்றத் தொகுதி** (*Udhampur Assembly constituency*) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டமன்றத்தில் செயல்பாட்டிலிருந்த ஒரு சட்டமன்றத் தொகுதிகளில் ஒன்றாகும். உதம்பூர் மக்களவை தொகுதியின் ஒரு பகுதியாகவும் இருந்தது.  

## சட்டப்பேரவை உறுப்பினர்கள்

| 1962 | அமர்நாத் சர்மா | ஜம்மு காஷ்மீர் தேசிய மாநாட்டு கட்சி |
| --- | --- | --- |
| 1967 | எச். ராஜ் | இந்திய தேசிய காங்கிரசு |
| 1972 | தேவ் தத் |  |
| 1977 | சிவ் சரண் குப்தா | சுயேச்சை |
| 1983 | பாலக் ராம் | இந்திய தேசிய காங்கிரசு |
| 1987 |  |  |
| 1996: | சிவ் சரண் குப்தா | பாரதிய ஜனதா கட்சி |
| 2002 | பல்வந்த் சிங் மன்கோடியா | ஜம்மு காஷ்மீர் தேசிய சிறுத்தைகள் கட்சி |
| 2008 |  |  |
| 2014 | பவன் குமார் குப்தா | சுயேச்சை |

## தேர்தல் முடிவுகள்

### 2014
# சந்தன அபேரத்ன



**சந்தன அபேரத்ன** ஓர் இலங்கை அரசியல்வாதி ஆவார். தற்போது அரச நிர்வாகம், மாகாண சபைகள் மற்றும் உள்ளூராட்சி அமைச்சராக பணியாற்றுகிறார். அவர் 2024 இலங்கை நாடாளுமன்றத் தேர்தலில் தேசிய மக்கள் சக்தி உறுப்பினராக புத்தளம் மாவட்டத்தில் இருந்து இலங்கை நாடாளுமன்றத்திற்குத் தேர்ந்தெடுக்கப்பட்டார்.
# சிவ் சரண் குப்தா


**சிவ் சரண் குப்தா** (*Shiv Charan Gupta*)(பிறப்பு 3 மார்ச் 1925 உதம்பூர், சம்மு காசுமீர்-இறப்பு 15 மார்ச் 2008, உதம்புர், சம்மு காசுமீர்) என்பவர் இந்திய அரசியல்வாதியும் சம்மு காசுமீர் சட்டப் பேரவை மேனாள் உறுப்பினரும் ஆவார். இவர் பாரதிய ஜனதா கட்சியின் உறுப்பினர் ஆவார். உதம்பூர் மாவட்டத்தில் உள்ள உதம்பூர் சட்டமன்றத் தொகுதியிலிருந்து சம்மு காசுமீர் சட்டமன்ற உறுப்பினராக குப்தா இருந்தார் 1996 முதல் 2001 வரை பதவி வகித்துள்ளார்.
# எஸ்எஸ்15 எல்ஆர்டி நிலையம்


**எஸ்எஸ்15 எல்ஆர்டி நிலையம்** அல்லது **எஸ்எஸ்15 இலகு விரைவுப் போக்குவரத்து நிலையம்** (ஆங்கிலம்: *SS15 LRT Station*; மலாய்: *Stesen LRT SS15*; சீனம்: SS15站) என்பது மலேசியா, கோலாலம்பூர், கிளானா ஜெயா வழித்தடத்தில் உயர்த்தப்பட்ட இலகுரக விரைவுப் போக்குவரத்து *(LRT)* நிலையமாகும்.  

இந்த நிலையம் சிலாங்கூர், சுபாங் ஜெயா, SS15; SS17 சுற்றுப்புறங்களை இணைக்கிறது; மற்றும் இந்த நிலையம் சுபாங் ஜெயா ஜெங்கா சாலையில் அமைந்துள்ளது.  

## அமைவு

கிள்ளான் பள்ளத்தாக்கு இலகு விரைவுப் போக்குவரத்து விரிவாக்கத் திட்டம், கிளானா ஜெயா எல்ஆர்டி நிலையம் தொடங்கி புத்ரா அயிட்ஸ் எல்ஆர்டி நிலையம் வரை நீடித்தது.  

SS15 பகுதியில் இந்த நிலையம் அமைந்து இருந்ததால், எஸ்எஸ்15 எனும் பெயரும் இந்த நிலையத்திற்குச் சூட்டப்பட்டது.  

### சுபாங் ஜெயா

SS15; SS17, சுபாங் ஜெயா ஆகியவற்றின் சுற்றுப்புறங்கள் இந்த நிலையத்திற்கு அருகில் அமைந்துள்ளன.  

## கிளானா ஜெயா வழித்தடம்

கிளானா ஜெயா வழித்தடம் அல்லது கிளானா ஜெயா இலகு விரைவு தொடருந்து வழித்தடம்' (*LRT Kelana Jaya Line*) என்பது மலேசியா கிள்ளான் பள்ளத்தாக்கு பகுதியில் அமைந்துள்ள ஓர் இலகு விரைவு தொடருந்து வழித்தடம் (*Light Rapid Transit Line*) (**LRT**) ஆகும்.  

இந்த வழித்தடம் மலேசியாவில் முதல் முழு தானியங்கி மற்றும் ஓட்டுநர் இல்லாத தொடருந்து அமைப்பைக் கொண்டதாகும்.  

இந்த வழித்தடம் மலேசியாவின் கோலாலம்பூர் மற்றும் அதைச் சுற்றியுள்ள கிள்ளான் பள்ளத்தாக்கு பகுதியில் அமல்படுத்தப்பட்ட ஒருங்கிணைந்த போக்குவரத்து அமைப்பின் (*Klang Valley Integrated Transit System*) ஒரு பகுதியாகும்.  

கிளானா ஜெயா வழித்தடத்தில் 37 நிலையங்கள் உள்ளன. 46.4 கிமீ நீளமுள்ள பாதையில் பெரும்பாலும் நிலத்தடி மற்றும் உயரமான மேம்பால அடுக்குகளில் எல்ஆர்டி நிலையங்கள் இயங்குகின்றன.  

## காட்சியகம்
# வஞ்சித் பகுஜன் ஆகாடி


**வஞ்சித் பகுஜன் ஆகாடி** (*Vanchit Bahujan Aagadi*) என்பது பிரகாஷ் அம்பேத்கரால் 20 மார்ச் 2018 அன்று நிறுவப்பட்ட ஒரு இந்திய அரசியல் கட்சியாகும். இந்தக் கட்சி முதன்மையாக மஹாராஷ்டிராவை அடிப்படையாகக் கொண்டு இயங்குகிறது. வஞ்சித் பகுஜன் ஆகாடி ஜோதிபா கோவிந்த ராவ் புலே மற்றும் அம்பேத்கரிச சித்தாந்தத்தை பின்பற்றுகிறது.  
## வரலாறும் பின்னணியும்
2018 சனவரி 1 அன்று, தங்கர் சமூக மக்கள் மகாராஷ்டிராவின் பாந்தர்பூரில் நடத்திய மாநாட்டில் வஞ்சித் பகுஜன் ஆகாடி என்ற பெயர் முதன்முதலில் பயன்படுத்தப்பட்டது. மாநாட்டுக்கு பிரகாஷ் அம்பேத்கர் தலைமை தாங்கினார். இதுவரை சுமார் 100 சிறிய அரசியல் கட்சிகளும் சமூக அமைப்புகளும் இந்த மாநாட்டில் பங்கேற்றுள்ளன.
# அம்பேத்கரிசம்



**அம்பேத்கரிசம் (**Ambedkarism) என்பது இந்தியப் பொருளாதார வல்லுநரும், வழக்கறிஞரும், சமூகச் சீர்திருத்தவாதியுமான பீ. ஆர்.அம்பேத்கரின் போதனை, சித்தாந்தம் அல்லது தத்துவம் என்று அழைக்கப்படுகிறது. சகோதரத்துவம், சனநாயகம், வகுப்புவாதத் தொகுதிகள், இந்து மதத்திலிருந்து மதம் மாறுதல், அரசியல் அதிகாரம், சட்டத்தின் ஆட்சி, நவாயனம் போன்ற விசயங்களில் அம்பேத்கரிசம் சிறப்பு கவனம் செலுத்துகிறது.  
;  

## இதனையும் காண்க
- அம்பேத்கர் மக்கள் இயக்கம்
- தி கேஸ்ட்லெஸ் கலெக்டிவ்
- விடுதலைச் சிறுத்தைகள் கட்சி
- பாம்செப்
- பகுஜன் சமாஜ் கட்சி